প্রতিপক্ষের মাঠে দ্বিতীয় সারির দল নিয়ে নিশ্চিত ড্রয়ের পথে এগিয়ে যাচ্ছিল বার্সা। কোনোভাবেই গোল আদায় করে নিতে পারছিল না তারা। পুঁচকে লিওনেসার ডিফেন্ডাররা ডেম্বেলে-ম্যালকমদের বেশ ভালোভাবেই আটকে রাখতে সক্ষম হন। তারাও চেয়েছিল ম্যাচটা ড্র হোক। বার্সার মত দলের বিপক্ষে এমন ফল তো মন্দ নয়! তবে লিওনেসার আশা পূরণ হয়নি। ৬১ মিনিটে কুয়েনকার বদলি হিসেবে মাঠে নামা ফরাসি ডিফেন্ডার লেংগলেট যোগ করা সময়ে (৯০+১) গড়ে দিয়েছে ব্যবধান। ডেম্বেলের নেয়া ফ্রিকক থেকে দারুণ এক হেডে লিওনেসার জালে বল পাঠান তিনি, জয় নিয়ে মাঠ ছাড়ে বার্সা।